I Diamond League-løpet i Zürich slo han blant annet Asafa Powell, og satte ny personlig rekord på 9,82. Uken etter vant han 200 meter ved Diamond League-stevnet i Brussel, med årsbeste tid i verden på 19,26 sekunder. Dette var ny personlig rekord for Blake, og han slo sin forrige personlige rekord (19,78 fra 2010) med over et halvt sekund. Dette var også det nest raskeste løpet noen sinne på 200 meter. Han kom på 2.-plass på både 100 meter og 200 meter ved Diamond League 2011 sammenlagt.